Die kokospalm of klapperboom (Cocos nucifera) behoort tot die palmfamilie (Palmae of Arecaceae). Dit is die enigste spesie in die genus Cocos, 'n sogenaamde monotipiese geslag. Die endokarp van die vrug, met die kiemopening, lyk soos die gesig van 'n aap, wat in Portugees "coco" genoem word. Die palm kan tot 30 m hoog word en het 4–6 m lange blare. Die ou blare val af, maar die bladvoete bly sit en vorm so die stam. Die stam is 'n skynstam, omdat dit nie op die gewone wyse gevorm word soos by 'n boom nie, maar deur die opstapeling van die bladvoete. Hahn, William J. (1997) Arecanae: The palms. Hierdie artikel is ’n saadjie. Voel vry om Wikipedia te help deur dit uit te brei.